Document ID: 31985D0125

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 11ης Φεβρουαρίου 1985
σχετικά με τη σύναψη συμφωνίας για την παράταση της προσωρινής συμφωνίας συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας για τις εισαγωγές τυριών στην Ισπανία
(85/125/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Ισπανία, επικαλούμενη το άρθρο ΧΙΧ της Γενικής Συμφωνίας Δασμών και Εμπορίου (GATT), έλαβε μέτρα διασφάλισης κατά την εισαγωγή τυριών για τα οποία η Ευρωπαϊκή Οικονομική Κοινότητα είναι ο κύριος προμηθευτής·
ότι η Επιτροπή άρχισε διαπραγματεύσεις με την Ισπανία βάσει του άρθρου ΧΙΧ του GATT· ότι κατέληξε σε συμφωνία με τη χώρα αυτή για το θέμα των εισαγωγών, κατά το 1985, κοινοτικών τυριών στην Ισπανία και ότι η συμφωνία αυτή είναι ικανοποιητική,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Οικονομικής Κοινότητας και της Ισπανίας, υπό τη μορφή εγκεκριμένου πρακτικού, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.
Βρυξέλλες, 11 Φεβρουαρίου 1985.

Labels: 3
18
17
15